section_heading: 1992. – 1995.: Uspjeh
paragraph_text: Godine 1993. James je objavio Analogue Bubblebath 3; EP On i njegov remiksani EP; Bradley's Robot, drugi EP pod imenom Bradley Strider; još dva EP-a kao Caustic Window te Surfing on Sine Waves i "Quoth EP", prva dva izdanja pod licencijom Warp Recordsa. Godine 1994. Warp Records objavio je Selected Ambient Works Volume II, album koji je sadržavao manje beatova i melodičniji zvuk od prethodnog albuma. Imena pjesama opisana su simbolima strukturnih krugova, a svakomu od njih pridružena je odgovarajuća slika u knjižici albuma (osim pjesmi "Blue Calx"). Kako bi dešifrirali nazive, slušatelji su trebali usporediti trajanje svake skladbe s veličinom simbola strukturnih krugova; primjerice, ime prve skladbe (često nazivane "Cliffs") dobiva se kombiniranjem prvog simbola s prvom slikom (stjenovite litice).<ref>  James je u časopisu The Wire i drugdje izjavio da su skladbe nadahnuli lucidni snovi i sinestezija. Među ostalim uradcima objavljenim 1994. nalaze se četvrti EP u serijalu Analogue Bubblebath, GAK (sačinjen od ranih demouradaka poslanih Warp Recordsu) i Classics, kompilacija koja se sastojala od EP-a <nowiki></nowiki>Digeridoo<nowiki></nowiki> i Xylem Tube EP-a.